ไฟแนนซ์ทูเดย์
โดย...ช.ชดา
8 ก.พ. 2560

โดย...ช.ชดา
ตลาดจับตาดูดีลขายหุ้นระหว่าง ธนาคารแลนด์ แอนด์ เฮ้าส์ และยักษ์ใหญ่การเงินจากไต้หวัน CTBC Bank Company ที่เอ็มโอยูจะซื้อหุ้น แอลเอชแบงก์ เพื่อเป็นพันธมิตรทางธุรกิจตั้งแต่กลางปีที่แล้ว แต่จนป่านนี้ก็ยังไม่ชำระเงินค่าหุ้นกัน
นักวิเคราะห์มองว่าปัญหาหนี้เสียของระบบแบงก์ และการเปลี่ยนแปลงทางธุรกิจสู่ดิจิทัลทำให้ดีลนี้ยากขึ้นกว่าเดิม แต่ทางบอร์ดแอลเอชแบงก์ยืนยันว่า ดีลยังไม่ล้ม เพียงแต่ยืดระยะเวลาปิดดีลออกไปอีก 9 เดือน จากวันที่ 1 ธ.ค. 2559 เป็นวันที่ 30 ก.ย. 2560
อภิศักดิ์ ตันติวรวงศ์ รมว.คลัง ยืนยันว่า ฐานะการคลังประเทศยังดีมาก ที่มีเงินคงคลังแค่ 7.49 หมื่นล้านบาท ก็เพราะไม่ให้เก็บเงินสดไว้มากเกินจะเสียดอกเบี้ยไปเปล่าๆ จะใช้เมื่อไหร่ก็ค่อยไปกู้ สภาพคล่องในตลาดเงินมีเยอะแยะ เอาเงินมากอดไว้ทำไมไร้ประโยชน์ มีขุนคลังเป็นอดีตนายแบงก์ ก็ต้องเข้าใจวิธีคิดวิธีการบริหารเงินสดของประเทศ